Шаблон:Зборная краіны па гандболе

**Збо́рная Да́ніі па гандбо́ле** (дацк.: Danmarks håndboldlandshold) — мужчынская нацыянальная зборная Даніі, якая прадстаўляе дзяржаву на міжнародных спаборніцтвах па гандболе. Склад каманды вызначае Дацкая гандбольная федэрацыя. Гандбольная зборная Даніі — двухразовы чэмпіён Еўропы (2008, 2012) і лідар па колькасці медалёў чэмпіянатаў Еўропы (5).

Гісторыя
--------

Гандбол — другі па папулярнасці від спорту ў Даніі пасля футбола. У 2003 Дацкая гандбольная федэрацыя мела больш за 146 000 членаў.

### Чэмпіянат свету 2007 года

У 2007 Данія брала ўдзел у Чэмпіянаце свету ў Германіі, дзе яны трапілі ў групу E разам з Анголай, Венгрыяй і Нарвегіяй. Атрымаўшы перамогі ў матчах з Анголай і Нарвегіяй, Данія выйшла ў асноўны раўнд, дзе трапіла ў групу з Харватыяй, Чэхіяй, Расіяй, Венгрыяй і дзейным чэмпіёнам — Іспаніяй.

Пачаўшы з паражэнні ад Харватыі, Данія перамагла ва ўсіх астатніх матчах. У чвэрцьфінале датчане перамаглі Ісландыю з мінімальнай розніцай 42:41, аднак у паўфінале саступілі Польшчы 36:33. У матчы за 3-е месца каманда перамагла Францыю 34:27 і заваявала бронзу.

Лінейны датчан Мікаэль Вестэргард Кнудсен увайшоў у склад зборнай усіх зорак чэмпіянату.

### Чэмпіянат Еўропы 2008 года

Тры разы запар заняўшы трэція месцы чэмпіянатаў Еўропы, зборная Даніі нарэшце ў 2008 года ў Нарвегіі заваявала золата. Толькі аднойчы каманда саступіла зборнай гаспадароў у зацятым дэрбі. У фінале Данія перамагла Харватыю 24:20. Варатар Каспер Віт і крайні Ларс Крысціянсен былі ўключаны ў зборную ўсіх зорак, а Ларс Крысціянсен яшчэ стаў і найлепшым бамбардзірам турніру.

### Чэмпіянат Еўропы 2010 года

Дзейныя чэмпіёны былі фаварытамі і на гэтым чэмпіянаце. Аднак Данія не выйшла ў асноўны раўнд, саступіўшы Ісландыі і Харватыі і задаволіўшыся перамогай над Іспаніяй 34:27 у матчы за 5-е месца.

### Чэмпіянат свету 2011 года

У 2011 года ў Германіі, атрымаўшы 9 перамог запар, Данія ўпершыню за 44 гады выйшла ў фінал Чэмпіянату свету. У апошнім матчы датчане саступілі Францыі 35:37 у авертайме. Такім чынам, на той час Францыя валодала ўсімі трыма тытуламі: чэмпіёнаў Еўропы, Алімпійскіх гульняў і свету.

### Чэмпіянат Еўропы 2012 года

На Чэмпіянаце Еўропы зборная Даніі зноў была адной з фаварытак як віцэ-чэмпіён свету. Аднак у групе яна саступіла Сербіі і Польшчы, прайшоўшы ў асноўны раўнд без заробленых пунктаў і павінна была не толькі перамагаць ва ўсіх матчах, але і спадзявацца на спрыяльныя вынікі іншых зборных. У апошнім туры толькі перамога Польшчы над Германіяй магла ўратаваць Данію, і Польшча атрымала цяжкую перамогу 33:32. Даніі заставалася проста перамагчы Швецыю, і з гэтай перамогай (31:24) Данія стала першай зборнай у гісторыі чэмпіянатаў Еўропы, якая здолела выйсці ў паўфінал, маючы 0 пунктаў пасля групавога раўнду.

У паўфінале зборная Даніі зноў сустрэлася з іспанцамі, як гэта здарылася на мінулагоднім чэмпіянаце свету-2011. Данія зноў была мацнейшаю (25:24), а ў фінале ў малавыніковым матчы перамагла Сербію 21:19. Гэта зрабіла Данію першай гандбольнай зборнай, якая стала чэмпіёнам Еўропы пасля таго, як выйшла ў асноўны раўнд з 0 пунктаў.

### Чэмпіянат свету 2013 года

Дзейны чэмпіён Еўропы трапіў у групу B з Расіяй, Ісландыяй, Македоніяй, Катарам і Чылі. Датчане перамаглі ва ўсіх матчах, у 1/8 без праблем адолеўшы Туніс 30:23. Першая палова чвэрцьфінальнага матча супраць Венгрыі скончылася з камфортным лікам 18:11, аднак у другой палове завязалася напружаная барацьба; тым не менш Данія здолела атрымаць перамогу 28:26. Другі раз запар зборная Даніі выйшла ў паўфінал спаборніцтва, дзе сустрэлася з Харватыяй, якая выбіла з розыгрышу дзейных чэмпіёнаў, французаў. Нягледзячы на гэта, Данія правяла найлепшы свой матч на чэмпіянаце, перамогшы 30:24 і другі раз запар дасягнуўшы фіналу.

У фінале іх чакала зборная гаспадароў — Іспанія. Гэты матч стаў кашмарам зборнай Даніі, якая саступіла з непрыстойнай розніцай у 16 галоў, двойчы запар аступіўшыся ў фіналах чэмпіянатаў свету.

Храналогія выступаў
-------------------

### Чэмпіянат свету

| Рок | Раўнд | Пазіцыя | Г | В | Н\* | П | ЗМ | ПМ |
| --- | --- | --- | --- | --- | --- | --- | --- | --- |
| Трэці рэйх 1938 | Паўфінал | **4** | 3 | 0 | 0 | 3 | 6 | 20 |
| Швецыя 1954 | 5 месца | 5 | 3 | 1 | 0 | 2 | 44 | 45 |
| Германская Дэмакратычная Рэспубліка 1958 | Паўфінал | **4** | 4 | 4 | 0 | 2 | 121 | 86 |
| Федэратыўная Рэспубліка Германіі (1949—1990) 1961 | 5 месца | 5 | 6 | 4 | 0 | 2 | 92 | 78 |
| Чэхаславакія 1964 | 7 месца | 7 | 6 | 3 | 0 | 3 | 105 | 96 |
|
| Швецыя 1967 | Фінал | **2** | 6 | 4 | 0 | 2 | 107 | 78 |
| Францыя 1970 | Паўфінал | **4** | 6 | 3 | 0 | 3 | 103 | 116 |
| Германская Дэмакратычная Рэспубліка 1974 | Другі раўнд | 8 | 6 | 2 | 0 | 3 | 63 | 78 |
| Данія 1978 | **Паўфінал** | **4** | 6 | 4 | 1 | 1 | 114 | 101 |
| Федэратыўная Рэспубліка Германіі (1949—1990) 1982 | Паўфінал | **4** | 7 | 4 | 1 | 2 | 150 | 143 |
| Швейцарыя 1986 | Другі раўнд | 8 | 7 | 3 | 0 | 4 | 152 | 160 |
| Чэхаславакія 1990 | *Не кваліфікаваліся* | - | - | - | - | - | - | - |
| Швецыя 1993 | Другі раўнд | 9 | 7 | 2 | 2 | 3 | 145 | 156 |
| Ісландыя 1995 | Папярэдні раўнд | 19 | 5 | 2 | 0 | 3 | 126 | 117 |
| Японія 1997 | *Не кваліфікаваліся* | - | - | - | - | - | - | - |
| Егіпет 1999 | 1/8 фіналу | 9 | 6 | 4 | 0 | 2 | 141 | 140 |
| Францыя 2001 | *Не кваліфікаваліся* | - | - | - | - | - | - | - |
| Партугалія 2003 | Другі раўнд | 9 | 7 | 4 | 0 | 3 | 201 | 193 |
| Туніс 2005 | Папярэдні раўнд | 13 | 5 | 3 | 0 | 2 | 174 | 117 |
|
| Германія 2007 | Паўфінал | **3** | 10 | 7 | 0 | 3 | 316 | 283 |
| Харватыя 2009 | Паўфінал | **4** | 10 | 7 | 0 | 3 | 298 | 258 |
|
| Швецыя 2011 | Фінал | **2** | 10 | 9 | 0 | 1 | 334 | 256 |
| Іспанія 2013 | Фінал | **2** | 9 | 8 | 0 | 1 | 291 | 244 |
| Катар 2015 |  | - | - | - | - | - | - | - |
| **Агулам** | 21/24 | 0 тытулаў | 129 | 78 | \*4 | 49 | 3083 | 2765 |

*\*Сюды ўключаныя і матчы плэй-оф, якія скончыліся серыяй пенальці.*
### Чэмпіянат Еўропы

| Рок | Раўнд | Пазіцыя | Г | В | Н\* | П | ЗМ | ПМ |
| --- | --- | --- | --- | --- | --- | --- | --- | --- |
| Партугалія 1994 | 4 месца | **4** | 7 | 3 | 1 | 3 | 150 | 152 |
| Іспанія 1996 | 11—12 месца | 12 | 6 | 0 | 0 | 6 | 132 | 158 |
| Італія 1998 | *Не кваліфікаваліся* |
| Харватыя 2000 | 9—10 месца | 10 | 6 | 2 | 0 | 4 | 143 | 153 |
| Швецыя 2002 | 3 месца | **3**  | 8 | 6 | 1 | 1 | 212 | 190 |
| Славенія 2004 | 3 месца | **3**  | 8 | 6 | 0 | 2 | 240 | 206 |
| Швейцарыя 2006 | 3 месца | **3**  | 8 | 5 | 1 | 2 | 249 | 231 |
| Нарвегія 2008 | **Чэмпіён** | **1**  | 8 | 7 | 0 | 1 | 233 | 193 |
| Аўстрыя 2010 | 5—6 месца | 5 | 7 | 5 | 0 | 2 | 198 | 184 |
| Сербія 2012 | **Чэмпіён** | **1**  | 8 | 6 | 0 | 2 | 216 | 201 |
| Данія 2014 | *Асноўны раўнд* |  |  |  |  |  |  |  |
| **Агулам** | 10/11 | **2 тытулы** | 58 | 34 | 3 | 21 | 1773 | 1668 |

*\*Сюды ўключаныя і матчы плэй-оф, якія скончыліся серыяй пенальці.*
*\*\*Залаты фон — каманда перамагла ў спаборніцтве. Чырвоны прамавугольнік — чэмпіянат праводзіўся на радзіме.*
### Алімпійскія гульні

1. 1972 — 13-е месца
2. 1976 — 8-е месца
3. 1980 — 9-е месца
4. 1984 — 4-е месца
5. 1988 — Не выступалі
6. 1992 — Не выступалі
7. 1996 — Не выступалі
8. 2000 — Не выступалі
9. 2004 — Не выступалі
10. 2008 — 7-е месца
11. 2012 — 6-е месца

Актуальны склад
---------------

Склад на Чэмпіянаце Еўропы 2014 года.

Галоўны трэнер: Ульрык Вільбек

| Нумар | Імя | Каманда | Гульні | Галы |
| --- | --- | --- | --- | --- |
| Брамнікі |
| 1 |  Ніклас Якабсен |  Германія Райн-Некар Лёвен | 92 | 1 |
| 16 |  Янік Крэйберг |  Данія Б'ерынга-Сількебарг | 31 | 0 |
| Палявыя ігракі |
| 2 |  Томас Могенсен |  Германія Фленсбург-Гандэвіт | 95 | 234 |
| 3 |  Мадс Крысціянсен |  Данія Б'ерынга-Сількебарг | 56 | 110 |
| 4 |  Клаус Томсэн |  Данія Тым Твіс Хольстэбро | 4 | 0 |
| 5 |  Мадс Ларсен |  Данія Ольбарг | 23 | 55 |
| 6 |  Каспер Мортэнсен |  Данія Б'ерынга-Сількебарг | 25 | 73 |
| 7 |  Андэрс Эгерт |  Германія Фленсбург-Гандэвіт | 116 | 444 |
| 13 |  Бо Шпэлерберг |  Данія Кольдынг | 215 | 298 |
| 14 |  Мікаэль Вестэргард Кнудсен |  Данія Фленсбург-Гандэвіт | 231 | 772 |
| 15 |  Еспер Нодэсбо |  Іспанія Барселона | 153 | 328 |
| 17 |  Ласэ Хансан |  Германія Фленсбург-Гандэвіт | 107 | 201 |
| 18 |  Ганс Ліндберг |  Германія Гамбург | 176 | 501 |
| 19 |  Рэнэ Хансан |  Германія Кіль | 72 | 117 |
| 21 |  Генрык Мельгаард |  Данія Ск’ерн | 42 | 85 |
| 22 |  Каспер Сёндэргаард |  Данія Ск’ерн | 131 | 290 |
| 24 |  Мікель Хансан |  Францыя ПСЖ | 103 | 486 |

Спасылкі
--------

* Лагатып Вікісховішча На Вікісховішчы ёсць медыяфайлы па тэме Мужчынская зборная Даніі па гандболе
* Афіцыйная старонка (дацк.) Дацкай гандбольнай федэрацыі

| ⛭Мужчынскія гандбольныя зборныя Еўропы |
| --- |
| Азербайджан ·  Албанія ·  Англія ·  Арменія ·  Аўстрыя ·  Балгарыя ·  Беларусь ·  Бельгія ·  Боснія і Герцагавіна ·  Венгрыя ·  Вялікабрытанія ·  Германія ·  Грузія ·  Грэцыя ·  Данія ·  Ізраіль ·  Ірландыя ·  Ісландыя ·  Іспанія ·  Італія ·  Кіпр ·  Косава ·  Латвія ·  Літва ·  Ліхтэнштэйн ·  Люксембург ·  Македонія ·  Малдова ·  Мальта ·  Нарвегія ·  Нідэрланды ·  Партугалія ·  Польшча ·  Расія ·  Румынія ·  Сербія ·  Славакія ·  Славенія ·  Турцыя ·  Украіна ·  Фарэрскія астравы ·  Фінляндыя ·  Францыя ·  Харватыя ·  Чарнагорыя ·  Чэхія ·  Шатландыя ·  Швейцарыя ·  Швецыя ·  Эстонія
**Былыя зборныя**: ГДР ·  СССР ·  Чэхаславакія ·  Югаславія |